"वो" हथियारबंद अंगरेज पुलिस रहिस, जेन मन अंगरेज राज के बात ला माने ले इंकार कर देय रहिन त ऊ न एक ठन गाँव मन ये कार्रवाई करे गे रहिस. कतको दीगर गाँव मन ला बरबाद कर दे गीस, आगि धरा दे गीस, लोगन के अनाज ला लूट ले गीस. विद्रोही मन ला सबक सिखाय गे रहिस.
वो ह जइसने ये अफसर ऊपर हमला करिस, ओकर संग के दिगर 40 माई लोगन मन घलो हमला करेइय्या दस्ता ला पीते ला सुरु कर दीन. बगियावत, फेर सहज हंसी के संग वो हा बताथे, "मंय वो बदमास मन ला सड़क के दूसर छोर तक ले खदेड़ देंय, वो ह अतके हकबका गे रहिस के कुछु नई करे सकिस. भागतेच रहिस." ये मन वोला सरी गाँव मं दऊड़ा-दऊड़ा के पीटीन. ओकर बाद वो हा अपन ददा ला ऊठाईस अऊ दूसर जगा ले गीस. फेर, बाद मं वोला एक दूसर आंदोलन के मुखयाई करे के आरोप मं गिरफ़्तार कर ले गीस. ये इलाका मं अंगरेज राज के खिलाफ आन्दोलन ला एके करे मं कार्तिक सबर के परमुख भूमिका रहिस.
ये ह 1930 बछर के बात आय, तऊन बख्त वो हा 16 बछर के रहिन. विद्रोह वाले इलाका मन मं अंगरेज राज के खिलाफ अऊ अजादी बर होय बईठका मन ऊपर अंगरेज सरकार का सखत कार्रवाई करत रहिस. अंगरेज सासन अऊ ओकर पुलिस के खिलाफ देमती ह जेन लड़ई लड़िस वोला सालिहान विद्रोह अऊ गोलीकांड के नांव ले जाने जाथे.
देमती ले जब मोर भेंट होय रहिस, तेन बखत वो हा 90 बछर के होय ला धरे रहिस. ओकर चेहरा मं तब ले घलो गजब के आत्मविश्वास अऊ सुंदरता रहिस. वो ह बनेच कमजोर हो गे रहिस अऊ आंखी मं देखे के ताकत खतम होत जावत रहिस, फेर सायद अपन जवानी मं बनेच सुंदर, लम्बा अऊ मजबूत रहे होंही. ओकर लम्बा हाथ, वो मं छिपे ताकत अऊ लऊठी ले के चले फिरे हा एकर आरो देवत रहिस, वो बखत वो हा अंगरेज अफसर ऊपर जरुर भरी परे होंही अऊ वो ह भागेच मं अपन भलाई समझे होही.
के जिकर तक ले नई ये, जेकर वो हा मुखयई करे रहिस. वो ला न त कऊनो पेंसन मिलत हवय,
न त केंद्र धन ओडिशा सरकार ले कऊनो मदद मिलत हवय.
वो ह अपन सुरता करे के ताकत ला गंवावत रहिस. सिरिफ एकेच्च बात रहिस जेन हा ओकर आंखी मं चमक ला देवत रहिस, अऊ वो रहिस ओकर ददा कार्तिक सबर ला गोली लगे के घटना. तं य जब एकर बारे मं बात करबे त वो ह बहुतेच्च बगियात वोला सुरता करथें अऊ लागथे के जइसने अभिचेच वो हा ओकर आंखी के आगू मं होवत हवय.
आज ओकर इलाका मं सामन्ती लोगन मन के बोलबाला हवय, जेन मन अंगरेज मन के साथ देय रहिन. जेन अजादी सेती सालिहान लड़ींन, ओकर ले उहिंचे सामंती लोगन मन ला फायदा होईस. इहाँ वो मन गरीबी के समंदर मं अमीरी के टापू जइसने दिखथें.
वो ह हमन ला देख के मुच मुचाइस, फेर वो ह थके जइसने लागत रहिस. अपन तीन बेटा - ब्रिस्नु भोई, अंकुर भोई, और आकुरा भोई के नांव घोला सुरता करे मं दिमाग ला जोर देय ला परत रहिस. जब हमन ओकर ले बिदा होय बर तियार हो गेन, त वो हाथ हिलाके बिदा करिस. देमती देई सबर 'सालिहान' एकर बाद घलो मुच मुचावत हवंय.
साल 2002 मं भेंट होय के बछर भर बाद सालिहान के मऊत हो गे.
अऊ मं पेज 3 मं बने नई देखे सकंव,
ये त रिंगी चिंगी जिनिस बर आय,
मोटापा के अपरसन करवाहीं तेकर मन बर,
कारखाना मन के मालिक मन बर हवय.
ये हवय, अऊ ये ह मजाक नई ये,
एकर बाद घलो तंय डटे रहेय,
फेर परसिध होय के दावा तंय करे रहय?
ये कड़ी के अऊ कहिनी मन ला पढ़व :
